gentaiscool/nusaparagraph_topic huggingface dataset:
Tips anu paling umum lamun anu bisa gancang di lakukeun lamun usaha urang keur ngalaman karugian nyaeta motong anggaran anu teu perlu. Tong salah biasan ajustru ayana kabocoran dana anu ngajieun eweuh na efisiensi lolobana tina anggaran anu sabenerna teu penting penting teuing . Anggaran ieu bisa na kajadian kusabab sok teu karasa nyaho nyaho loba. Jadi  lamun keur bangkrut hal mimiti anu kudu di nyokot nyaeta coba pertimbangkeun deui biaya atawa anggaran anu henteu penting teuing. Contona, baheula, pikeun hiji hidangan di restoran bisa meakkeun dua ratus rebu nepi ka lima ratus rebu. Mereun duit sakitu biasana henteu loba  jeung teu jadi masalah lamun usaha urang keur alus, tapi dina waktu na urang keur susah, duit sakumaha oge jadi boga harti anu gede.  Dina kaayaan kitu, kaharti kanyataanana, kaayaan ayeuna geus teu siga baheula. Mimitian ngahemat biaya sareng robah gaya hirup anjeun janten langkung saderhana.

Topic: business
Saha nu teu wawuh kana camilan roti unyil. Ieu camilan ti jaman baheula nu masih eksis nepi ka kiwari. Tah roti unyil teh ayeuna mah bisa diorder atawa dipesen langsung ka abdi. Roti unyil teh mangrupa-rupa rasana, aya nu asin aya oge nu amis. Hargana mirah pisan, kur dua rebu maratusan hiji na teh. Pami hoyong dianterkeun, minimal kedah pesen sapuluh roti unyil. Yuk ah nu teu acan nyobian, geura cobian bilih kaburu seepeun! iraha deui coba mendakan camilan langka ieu. Meungpeung abdi ieu nuju ready barang na. Kin mah kaburu teu aya geura seepeun. Yuk tiasa langsung pesen ka abdi!

Topic: food & beverages
Peran tokoh adat di daerah teh kacida pentingna dina usaha ngaronjatkeun gawe bareng anu hade pikeun ngahontal Pilkada anu sae jeung demokratis, boh di kalangan elit pulitik boh di kalangan masarakat. Pamingpin adat boga peran dina ngondang masarakat dina rangka partisipasi masarakat dina Pilkada. Tokoh adat oge gaduh fungsi ngarahkeun. Fungsi pengarahan anu dipiboga ku para pamingpin tradisional ieu lain dimaksudkeun salaku aktor pulitik anu maenkeun peran pulitik anu tangtu tapi leuwih nekenkeun kana usaha sosialisasi pikeun nyieun pilihan anu mampuh ngawakilan aspirasi unit masarakat. Pamingpin tradisional oge janten panutan, lain ngan saukur soal status tapi boga fungsi anu teu katulis.

Topic: culture & heritage
Bagi sabagean mahasiswa, waktu luang teh sok diarep-arep pisan jang jalan-jalan ka luar, sabab poe biasa mah sok seueur ku tugas kuliah jadi teu sempet kamana-mana. Tapi aya oge mahasiswa nu make waktu luangna keur full ogoleran nyantai di kostan. Sabagean besar mahasiswa teh milih rebahan tibatan ulin ka luar. Komo deui ayeuna mah sagala urusan ge bisa dibereskeun lewat hape, makin we males-malesan na teh muncul. Tapi teu nanaon, meureun eta teh bentuk istirahatna tina kapenatan urusan kuliah jeung numpukna tugas. Jadi urang teu bisa nyaruakeun hiji jalma jeung lainna, silih hargaan, silih ngatikeun we kedah na mah nya.

Topic: leisures
Sareng rerencangan kuliah, abdi dipasihan kasempetan datang ka Balai Bahasa anu lokasi na aya di Jakarta. Arurang sadayana angkat subuh-subuh ti kampus Jatinangor. Janjian di kampus tabuh lima subuh. Abdi angkat ti Bandung tabuh opat leuwih sakedik lantaran naik angkot sajam. Tapi teu disangka-sangka abdi papangih jeung dosen di jalan sateuacan naek angkot, Ibu dosen ieu kenal ka abdi lantaran abdi nganggo almamater kampus. Alhamdulillah abdi janten teu kedah naek angkot ka kampus, langsung naek mobil ibu dosen. Dugi di kampus tos seeur rerencangan abdi anu tos lami teu panggih. Sababaraha menit ngantosan rerencangan nu sanes, ahirna urang naik bes ka Jakarta. Dugi di Jakarta urang langsung datang ka aula balai bahasa, dipasihan terang tentang tugas Balai Bahasa, jeung sajabana. Tos siang arurang sholat sareng emam siang heula sateuacan angkat ka Museum Macan, mumpung aya di Jakarta. 

Topic: leisures
Prime Plaza Hotel nyaeta salah sahiji hotel mewah nu aya di Purwakarta. Lokasina aya di komplek industri tapi asri ku tatangkalan harejo daerah Bungursari. Fasilitas di hotel ieu kabilang lengkap pisan, mula ti wifi, AC, spa jeun fitness, kola renang cai tiis jeung aya kolam rendam cai panas. Didieu oge aya restoran nu lengkap ku life musik. Tah, pamananganna nu aya di tengah-tengah kebon asri ngajadikeun pamandangan na harejo manjakeun mata. Didieu oge aya lapangan voli jeung ATM lengkap. Pelayanan resepsionistna oge meuni kacida pisan ramah. Cocok pisan ieu hotel jang staycation sabab jauh ti hiruk pikuk perkotaan. Pamandangan jeung suasana isuk-isuk nu seger jadi kaunggulan ieu hotel. Diluar ge teu kadangu saeutik acan ora kandaraan sejen, sabab emang hotel na kabilang hidden gem kitu. Pokokna didieu mah bakal betah we, bakal jadi rekomendasi hotel nu asri jeung nyaman. Yuk ah sasakali cobian staycation di hotel ieu. Hargana bakal sabanding jeung fasilitas nu ku urang asaan.

Topic: leisures
Di zaman modern ieu, loba teknologi nu bermunculan sairing jeung perkembangan zaman. Sagala hal bisa disederhanakeun make teknologi, jadi teu kudu ribet deui kana nanaon teh. Mun bade pembayaran, ayeuna mah aya teknologi barcode nu bisa diakses ku sagala rupa aplikasi pembayaran daring, aya teknologi mobil listrik, sapeda listrik, motor listrik, jeung sajabana. Ieu teh jadi salah sahiji halnu kudu dipandang positif sabab bisa ngamudahkeun pagawean. Tapi, dina ngahadapi na oge urang kudu boga kasiapan jeung ngikuti perkembangan nana, ulah nepi ka tinggaleun. uk urang leuwih update jeung melek teknologi, supaya bisa nuturkeun perkembangan zaman jeung teu tinggaleun dina salgala informasi teknologi!

Topic: technology
Hirup sareng tatanggi teh pasti sok aya wae masalahna, namina oge hirup sareng manusa pasti aya wae masalahna. Biasana lamun hirup sasarengan dina waktos anu lami teh pasti bakal aya konflik. Eta mah hal anu wajar dina patalian jeung manusa. Kabayang atuh da tatanggi teh mangrupakeun jalmi anu pang dekeutna jeung urang salian ti kulawargi sorangan. Lamun urang aya masalah, anu tiasa dimenta bantosan salian ti kulawargi nyaeta tatanggi anu aya di sabeulah imah urang. Janten urang kedah ngajagi hubungan sareng tatanggi supados akur jeung tiasa silih asih. Urang oge kedah paduli ka tatanggi sabab dina jaman Islam baheula mah lamun aya nu kalaparan, pasti jalam kahiji anu bakal ditanyaan teh pasti tatanggi na heula.

Topic: slice of life
Biasana di lembur sok aya keneh upacara adat, salah sahijina nyaeta Seren Taun. Seren Taun nyaéta upacara adat anu dilaksanakeun sabada panén paré. Upacara ieu dilaksanakeun sacara rutin unggal taun sarta diiluan ku sakumna warga désa, ti mimiti murangkalih nepi ka déwasa, anu kabéhanana milu dina ieu upacara. Upacara adat ieu lumangsung sacara meriah di kampung adat Sunda. Seren Taun asalna tina kecap "Seren" sareng "Taun". Dina basa Sunda, Seren teh hartina pasrah, sedengkeun kecap Taun hartina teh Taun. Harti Seren Taun nyaéta prosesi masrahkeun hasil panen taun ka tukang pikeun taun anu bakal datang. Biasana mah sok aya arak-arakan anu kapisah anu diwariskeun turun-tumurun, nyaéta tanda rasi bintang anu dipikawanoh ku masarakat di dinya salaku Sindang jeung Kerti. Pikeun waktuna kudu dimimitian ku kapala desa heula, sanggeus eta karek diteruskeun ku warga nu sejen.

Topic: slice of life
Dina upacara seren taun, anu jadi objek utama nyaéta PADI. Béas dianggap lambang karaharjaan sabab wewengkon Cigugur hususna sarta wewengkon Sunda séjénna umumna mangrupa wewengkon tatanén anu rupa-rupa carita klasik tina sastra Sunda, saperti carita Pwah Aci Sahyang Asri anu méré kasuburan ka para patani salaku utusan Jabaning Langit turun. ka bumi. Dina upacara seren taun ieu carita-carita klasik pantun Sunda nyaritakeun lalampahan Pwah Aci Sahyang Asri. Salian ti éta, béas mangrupa sumber pangan utama anu miboga pangaruh langsung kana 20 ciri ayana manusa di luhur. Pwah Aci atau yang lebih dikenal dengan Dewi Sri merupakan tokoh yang telah melegenda dan memiliki daya tarik tersendiri bagi masyarakat agraris khususnya tatar sunda. Tari Pwah Aci merupakan salah satu seni tari spiritual yang di dalamnya tersirat ungkapan rasa hormat dan bhakti kepada Sang Pemberi Hidup melalui gerak dan ekspres

Topic: culture & heritage
Bubur mangrupakeun dahareun nu asalna tina sangu. Bubur biasana didahar pas sarapan isuk-isuk, atawa lamun keur gering biasana sok ngadahar bubur kusabab tekstur na anu lembut. Cara nyieun bubur oge babari, lantaran bahan-bahan anu diperlukeun na oge sederhana jeung babari dimeunangkeun. Carana masak beas ku cai biasa jeung cai kaldu hayam, tong poho make uyah sacukupna. Masak beas nepi ka lembut kira-kira satengah jam. Ngameh panci teu babari tutung, bari di galokeun. Tuluy tambahan bumbu daging hayamna ku uyah, saberes eta goreng nepi asak jeung potong nepi ka ipis. Tuluy cokot mangkok bari ditambahkeun bubur di luhurna, ulah poho daging hayam, bawang goreng, bawang daun, jeung endog. Tinggal tambahan kecap asin atawa kecap amis. Bubur siap didahar.

Topic: food & beverages
Ngajual online henteu sagampil sigana. Jigana usaha ieu bakal lancar sareng lancar. Tapi kanyataanna aya seueur halangan sareng kasabaran tambahan. Kuring geus ngagabung grup bisnis online cukup well-dipikawanoh. Panghasilanna waé puluhan juta sabulan. Reseller di dieu seueur pisan, ayeuna masing-masing reseller kedah nawiskeun produkna. kami nganggo Facebook salaku tempat pikeun ngajual produk kami kusabab anjeun terang, seueur pangguna fb ti Indonesia sareng luar negeri ogé. Oh enya, kuring ngajual suplement dahareun (ngalemeskeun awak jeung slimming). Kuring ningali senior kuring ngajual lancar sareng jaya. Kumaha atuh teu aya anu hoyong mésér? Masalahna aya puluhan tapi nya kitu, PHP sok on, utamana lamun geus nyaho hargana, konsumen bakal mundur, sanajan dina pamanggih kuring hargana bener-bener patut dibandingkeun jeung produk di luar. 

Topic: business
Alesan naha urang kudu nyiapkeun dana darurat. Nu kahiji jaga-jaga aya biaya anu mendesak, urang moal pernah apal bakal aya biaya mendesak naon nu bakal ku urang kaluarkeun pas engkena, dana darurat diperlukeun jang jaga-jaga kawas kitu. Nu kadua nyegah boga hutang, pas kabutuhan mendesak datang tuluy urang teu mibogaan dana darurat, salah sahiji jalan kaluar jang ngabiayai kabutuhan eta nyaeta ku cara ngahutang. Dana darurat mibogaan fungsi nyegah ngameh urang teu kudu ngahutang jang nutupan biaya eta. Nu katilu nyegah gaya hirup nu konsumtif, dana darurat bisa nyegah urang jang hirup konsumtif. Ku dana darurat alih-alih urang balanja jang kahayang urang nu teu terlalu penting eta, urang bisa milih jang nyiapkeun duit tiis eta ka dana darurat.

Topic: slice of life
Propinsi Sumatera Utara gaduh imah adat nu disebut Imah Bolon. Imah adat suku Batak Toba ieu gaduh kaunikan numutkeun kabudayaan masarakat satempat. Sacara umum, ciri imah adat Bolon bisa ditingali tina ukuranana anu badag sarta hateupna runcing dina sisi hareup jeung tukang. Imah adat bolon kungsi dijadikeun tempat padumukan para bangsawan, kaasup raja, permaisuri, jeung pangawal raja. Tapi, lila-lila imah ieu jadi imah dianggo pikeun imah warga satempat. Sawatara diantarana aya nu dijadikeun musieum pikeun dijadikeun tempat wisata, salah sahijina nyaeta imah bolon di Kampung Adat Ompu Marjobu Situngkir, Kabupaten Samosir. Kai pikeun ngawangun imah bolon disambungkeun make pasak di bagian juruna sangkan imah bisa nangtung pageuh.

Topic: culture & heritage
Ayeuna pangusaha tiasa ngembangkeun usaha kalayan muka usaha di bumi. Husus pikeun ibu rumah tangga anu hoyong milarian kasempetan usaha sampingan, ieu mangrupikeun kasempetan anu sae pikeun ngembangkeun diri sareng nampi panghasilan tambahan. Ngajalankeun bisnis di bumi tiasa janten cara anu sae pikeun ngirangan biaya. Anjeun tiasa nganggo teras, ruang tamu sareng bagian-bagian sanes bumi supados anjeun henteu kedah mayar nyewa. Perkara teu sabaraha leutik usaha, anjeun geus jadi pamimpin dina bisnis. Ieu bakal masihan anjeun wawasan sareng pangalaman dina sagala aspek ngajalankeun usaha. Upami anjeun ngajalankeun usaha di bumi, anjeun henteu kedah nyeepkeun waktos ngantosan transportasi ka kantor sabab anjeun tiasa langsung ngamimitian proses bisnis sanaos saatos hudang. Jam kerja anjeun henteu terbatas sareng fleksibel.

Topic: business
Poe ayeuna teh abdi bade nginjem laptoo nu Icha sabab laptop abdi rusak, jeung deuih poe ayeuna aya interview kerja di Superindo. Abdi ngaharepkeun pisan laptop abdi tiasa tereh pulih deui sabab nuju butuh pisan kangge ngadamel susuratan jeung lamaran. Abdi nginjeum ti sapoe samemeh interview supaya bisa diajar heula dina hareupeun kamera. Alhamdulillah laptona Icha mah lancar, teu aya kendala nanaon. Mudah-mudahan we pas nuju online meeting ge teu aya hambatan nanaon jeung dilancarkeun dina perangkat jeung dina kasiapanna. Laptop Icha ge da kenging meser second, tapi emang kualitasna alus keneh. Mudah-mudahan we dipaparinan kalancaran dina sagala rupi na.

Topic: technology
Pertengahan bulan September, urang jeung Joe mesen tiket kereta api eksekutif ka Jakarta. Hargana 145 rebu, naek 20 rebu dibanding taun kamari. Datang ka stasiun nyetak tiket, saberes eta meuli heula roti jang di kereta. Lima menit kereta rek berangkat, Joe hayang ka toilet. Atuh rada telat, buru-buru weh bari lumpat ka kereta nu dituju, kereta geus jalan tapi masih lalaunan, jadi masih kaudag. Beres ngudag kereta bari hah-heh-hoh, urang jeung Joe neangan tempat diuk nu geus dipesen, tapi kalakah aya nu nempatan bapak-bapak jeung ibu-ibu nu katingali geus kolot. Tungtungna urang jeung Joe neangan tempat diuk anu kosong, da ngusir si bapak jeung ibu teu tega. Untungna ku tukang mariksa tiket ge teu nanaon nempatan korsi anu kosong.

Topic: leisures
Ngadahar kentang goreng anu diemam sareng sangu bodas mangrupikeun hal anu biasa urang lakukeun. Nyatana, urang kedah ngajauhan kabiasaan ieu kusabab kabiasaan ieu tiasa nyababkeun sababaraha karugian pikeun anu ngalakukeunana. Numutkeun sababaraha artikel, sangu bodas sareng kentang goreng mangrupikeun dua tuangeun anu ngandung karbohidrat sederhana, dimana karbohidrat nyaéta karbohidrat anu ngan ukur tiasa ngeusian beuteung samentawis. Lamun urang dahar dua kadaharan ieu sakaligus, karbohidrat basajan ieu bakal asup kana lambung sarta ngabalukarkeun beuteung ngarasa pinuh samentara, lajeng ngarasa lapar deui. Éta ogé bakal ngajantenkeun urang gampang lapar sareng ngonsumsi seueur rupa-rupa tuangeun. Balukarna, urang ogé bakal ngalaman obesitas sareng ogé ngalaman sababaraha panyakit sanés, mimitian ti koléstérol dugi ka kanker. Ku kituna, kabiasaan ngonsumsi kentang goreng dicampur sangu bodas kudu geuwat dikurangan sangkan awak urang bisa nyingkahan épék goréng anu ditimbulkeunna.

Topic: food & beverages
Sabab bioskop tempat umum, jadi aya aturan nu kudu ditaati. Contona, ulah nendeun suku di luhur bangku penonton nu dihareupeun. Ulah ngomong tarik di jero bioskop. Lamun mawa dahareun atawa minuman, ulah aya sora ngunyah. Lamun cape diuk, ulah nepi ka nangtung, sabab batur bakal kahalangan, komo deui mun sabari leuleumpangan. Kecuali mun rek ka toilet mah teu nanaon, malah bisa balik deui. Ulah ngarekam film, ieu ngaranna pembajakan. Sabenerna teu nanaon sare dibioskop ge pas filmna masih jalan, tapi harus dipastikeun ulah nepika ngorok, sabab bakal ngaganggu kanu lainna. Ulah oge seuri dibagian anu teu lucu, bakal dikira aneh ku penonton lain.

Topic: leisures
Salian ti perkedel kentang, aya oge perkedel jagong. Perkedal jagong beda jeung perkedel kentang, ti bahan dasar na oge tos beda. Ai perkedel kentang mah ti kentang anu dicampur tipung tarigu sakedik, tapi ai perkedel jagong mah leuwih seeur tariguna. Abdi kirang resep perkedel jagong lantaran kirang resep jagong. Jagong biasana sok aya kulit luarna nu sok nyangked dina huntu jeung rasa cai ti jagong gaduh rasa anu amis. Jagong oge kirang cocok dijadikeun sayur baseuh lantaran aya rasa manisna anu matak janten gampang wareg ngadaharna. Tapi upami jagong dibakar atawa didamel jagong susu keju abdi resep lantaran rasana mu katutupan ku rasa susu jeung keju, abdi oge resep upami jagong dibakar asal ting dijadikeun sayur.

Topic: food & beverages
Lebet ka sakola kuliner mangrupikeun pilihan anu saé pikeun seueur koki anu hoyong motekar, salah sahiji nu kudu diseriuskeun jang pilihan anu saé upami diniatan ditambah anjeun gaduh waktos sareng artos, tapi éta mereunan henteu tiasa diaksés ku sadayana. kumargi, sakola bakal ngajarkeun anjeun téhnik ditangtoskeun, sangkan anjeun teu ngamekarkeun kabiasaan goréng di dapur.Fasilitator mangrupikeun sumber anu berharga, sareng aranjeunna berpotensi ngabantosan anjeun nyambungkeun sareng milarian padamelan saatos anjeun lulus. Komo Deui gaduh latar sakola kuliner tiasa ngabantosan anjeun ngasah rasa sareng diajar rasa mana anu saling melengkapi. nah jang koki nu hayang lewih motear geus kuduna bisa investasi ka dirina sorangan jang ngiluan sakola kuliner.

Topic: food & beverages
Ceramah anu didugikeun ku Ustad Hannan Attaki ieu ngeuna pisan di kuring. Anjeunna nyarios yen lamun hate urang ngadu;a sabari yakin sa yakin-yakinna ka Gusti Allah SWT, Alloh pasti moal ngajieun urang kuciwa, lantaran Allah parantos jangji yen Allah teh dekeut pisan, matak urang teu kenging ngarep ka sasaha deui lian ti Allah, Allah janten hiji-hijina zat anu tiasa janten tempat urang menta sagala hal, lantaran Allloh jangji bakal ngabulkeun saga pamenta jalmi anu ngadu'a ka Allah, matak urang teu kedah ragu deui. Lamun urang yakin ka Allah, Allah pasti bakal masihan anu sae ka urang. Eta mangrupakeun hiji rahasia sangkan urang hirup bagja.

Topic: religion
Leuwih utamakeun wirausaha barang atawa jasa daripada wirausaha nu bentukna kadaharan. Sabab barang atawa jasa mah di mana euweuh nu meuli oge barangna tetep, moal kadaluwarsa. Tibatan wirausaha kadaharan anu kudu beak saharita atawa aya waktuna kudu diganti. Beda jeung wirausaha barang nu penting mah barang anu ku urang rek jual masih alus ulah nepikeun ka ruksak, jeung deuih sanajan teu ka jual saharita oge masih tetep bisa dijual iraha wae oge. Lantaran pernah kaalaman ngajual barang anu teu kabeuli aya mangbulan-bulanna, sedengkeun pas jualan kadaharan mah pas harita teu beak teh kudu kapaksa dibeakeun boh eta dipiceun atawa diberekeun kanu sejen.

Topic: business
Mesin cuci teh jadi salah sahiji alat nu kudu aya di imah sabab mangpaatna gede pisan. Cara make mesin cuci teh gampang pisan, mimiti colokein heula kabelna kana stopkontak. Geus kitu tinggal asupkeun pakean kotor kana tabung pencuci. Tong hilap pakean sabun detergen tuluy eusian mesin pencucina make cai. Mun caina geus cukup ngaeueuman baju, tinggal puterkeun tombol timer pencucianna. Mun geus eureun timerna, buang cai bekas cucian. Tuluy eusian deui tabung pencucian jang ngabilas pakean. Geus kitu cuci sakali deui jeung ngabilas bari bere pewangi. Mun geus beresih, asupkeun pakean kana tabung pengering. Asupkeunna sing rapih, supaya keur diputer teh teu abrug-abrugan. Bari diputer na pengering, bari hurungkeun caina dina mode spin supaya dikeringkan bari dibilas. Mun geus garing mah tinggal dipoekeun.

Topic: technology
Tuangeun karesep abdi salah sahijina nyaeta ceplok endog. Tuangeun ieu didamelna teu hese, jeung deuih bahan na kur endog hungkul. Ceplok endog biasa oge ditelah kadaharan sajuta umat sabab hampir sadaya jalma teras unggal poe pasti tuang jeung ieu tuangeun. Sanajan simpel tur teu hese, ieu tuangeun teh ngandung sagala rupi gizi nu diperyogikeun ku awak arurang. Dina bobodas endog seueur kandungan gizi dina rupi kalsium, sedengkeun dina kokonengna aya sababaraha gizi sapertos fosfor, kalsium, seng, vitamin D, jeung sajabana. Ku kituna, dina nuang endog teh urang geus meunang vitamin jeng mineral nu sae jang pertumbuhan awak. Sanes wae mantak wareg kana patuangan, tapi oge mantak sehat jeung seger ka urangna. Ah, pokok na mah ceplok endog teh jadi tuangeun paporit pisan.

Topic: food & beverages
Di jaman ayeuna mah tos seeur pisan jalmi anu nganggo sosial media, matak teu heran lamun sosial media ieu janten tempat kanggo urang jualan jeung masarkeun barang dagangan urang. Urang ngan tinggal motokeun barang dagangan urang teras dikirim ka sosial media urang, tos seeur jalmi anu tiasa ningal poto dagangan urang. Jalmi anu dekeut jeung jauh oge tiasa ningal barang dagangan urang. Komo ayeuna mah tos seeur cara kanggo ngirim barang dagangan urang, tiasa ku cara patepang langsung jeung konsumen atawa dikirim make jasa kirim barang. Urang tinggal cicing di imah, ngke barang eta bakal nepi ka hareup imah urang. 

Topic: business
Dina ajaran agama mana wae urang salaku hamba atawa umatna di larang anu ngarana sombong mun ceuk paribahasa sunda teu meunang adigung atawa teu meunang nu ngarana riya. Perbuatan Riya di benci ku Allah SWT kusabab niatna lain semata-mata keur Allah SWT tapi keur nu lain. Aya loba macem-macem riya misalna riya dina ucapan saperti urang di haja ngaji atawa sholawat nu alus satari tarikna tapi tujuan ngaji jeung sholawatna lain keur Allah SWT tapi gara gara hayang di tempo hayang di puji ku batur. Meski perbuatan na alus ngaji jeug sholawat tapi ari niat na riya jadi teu alus jeung teu jadi pahala.

Topic: religion
Ekskul silat di SMAN 1 Nagrak nuju muka penerimaan anggota anyar. Saratna teu ribet nu peunting daek diajar tur konsisten. Loba guru di ieu sakola ngarekomendasikeun muridna asup ekskul silat. Asup ka ekskul silat ieu teh tetela loba manfaaatna, sapertos diajar silat nika bisa tur tiasa ngiluan turnamen. Nanging teu kabeh anggota tiasa ngiluan turnamen kusabab aya seleksina oge ari hayang ngiluan turnamen teh. Ekskul silat ti SMAN 1 Nagrak teh saleresna tos kakoncara upami ngiluan perlombaan teh. Minimal juara tilu dimenangkeun ku atlit silat ti ieu SMA. Pokokna manfaat upami ngiluan ieu ekskul. Teu tiasa ngiring turnamen ge nanging menang elmu bela diri.

Topic: sports
Dinten ieu abdi sareng ibu bade nonton pertandingan pun lanceuk, anjeunna ngawakilan sakolana dina lomba renang. Isuk-isuk urang tiluan geus siap-siap indit ti imah, sabab lokasi pertandinganna teh rada jauh ti imah, jeung urang teu hayang telat kana pertandingan. Sateuacan ngamimitian tanding, kuring ningali lanceuk kuring pemanasan sareng ngalambaikeun pananganna ka urang sababaraha kali. Pas dimimitian, kuring jeung indung kuring panyekel leungeun, urang duaan ngadoakeun sangkan pun lanceuk bisa meunang jeung salamet. Sanggeus sababaraha menit ngadagoan, tétéla lanceuk kuring meunang posisi kahiji. Anjeunna seuri bagja, sarta kami ogé seuri reueus. Kuring jeung indung kuring langsung lumpat ka manehna tuluy nangkeupan, ngawilujengkeun manéhna anu parantos meunangkeun pasanggiri renang.

Topic: sports
Nuansa Riung Gunung, salah sahiji tempat wisata alam nu aya di Bandung. Harga asup wisatana 10 rebu, urang bisa leuleumpangan dina awi nu geus disadiakeun di tengah-tengah hamparan kebon teh. Ngan ceuk urang mah akses kadieu na hese, kudu ngaliwatan ka leuweung anu sepi jeung jalanna teu rata. Lamun isuk-isuk mah teu nanaon, tapi mun sore atawa peuting bakal keueung sabab jarang aya jelema anu ngaliwat. Fasilitasna oge kurang, kuduna make jaring atawa pembatas di sisi na teh, sabab lumayan luhur katinggianna. Palaur aya nu kagoder, nepi ka labuh sabab ku pasesedekna. Jeung deuih tempatna euweuh indoor, nu matak pas urang kaditu kulit jeung beungeut teh kabakar, karek karasa peutingna.

Topic: leisures
Unggal jalan-jalan ka luar kota, pasti we nu diboro teh oleh-oleh jang bawaeun ka bumi. Tah, mun nuju jalan-jalan ka Tasikmalaya, tong hilap meser tutug oncom kangge oleh-oleh. Tutug oncom teh salah sahiji kadaharan nu dijieunna tina oncom dibubukkeun. Biasana ngan di daerah Tasikmalaya jeung saitarna hungkul nu aya teh, di daerah lain mah jarang pisan. Tutug oncom teh warna na hideung sabab digorengna make bumbu cikur. Jadi, oncom dibubukeun terus digalokeun jeung bumbu nu dijieunna tina bawang jeung cikur. Geus kitu digoreng nepi ka wanana cokelat semu hideung. Biasa diemamna teh digalokeun jeung sangu haneut, jeung goreng cipe disambelan.

Topic: culture & heritage
Dibandingkeun jeung laptop, PC atau personal komputer gaduh sababaraha kaleuwihan, nyaeta gaduh pangaos anu leuwih mirah tibatan laptop, padahal fungsi sareng fitur-fiturna sarua persis siga laptop. Personal komputer oge biasana gaduh katahanan anu leuwih kuat tibatan laptop. Teras, lamun aya komponen anu rusak leuwih gampang dibenerkeun, teu sapertos laptop, lamun hiji rusak sadayana kedah dibongkar. Biaya kanggo ngabenerkeun personal komputer oge langkung mirah sapertos hargana anu mirah lantaran leuwih gampang dibongkar jeung dipasang. Kalewihan anu sanesna nyaeta keyboard kanggo personal komputer leuwih gampang digonta-ganti. Teu sapertos laptop anu keyboard-na tos ngahiji jeung layarna. Janten urang tiasa nganggo keyboard nu langkung sae.

Topic: technology
Di zaman nu serba canggih ieu, rupa metode pembayaran oge ngalami perkembangan. Mun baheula mah metode pembayaran teh ngan narima cash jeung kartu, ayeuna mah bisa sagala pembayaran dilakukeun make hape. Biasana aya nu naina barcode, fungsina jang perantara pembayaan. Jadi, mun rek maya teh tinggal muka aplikasi emoney, ebanking, atawa aplikasi dompet digital lainna, tuluy buka menu scan barcode. Geus kitu, scan barcode nu tertera dina toko atawa retail. Tuluy asupkeun jumlah pembayaran nana. Geus kitu tinggal asupkeun sandi jeung konfirmasi pembayaran. Jadi, nanaon teh teu kudu riweuh ngaluarkeun duit dina dompet, cukup ku ketik we dina hape, leuwih efektif jeung efisien.

Topic: technology
Katolik nyaéta agama anu mimiti muncul di kapuloan Maluku kalayan datangna Portugis ka Indonésia kalayan misi néangan bungbu rempah-rempah. Masarakat Maluku ogé jadi pengikut Katolik munggaran di Indonésia. Dumasar data anu dikaluarkeun ku Badan Pusat Statistik, diperkirakeun aya 6,9 juta jalma anu ngagem agama Kristen Katolik di Indonésia, kalayan persentase 2,9 persén tina total penduduk Indonésia sareng mangrupikeun agama katilu panggedéna di Indonésia. Salaku sarana sareng alat pikeun ngajalajah nilai-nilai sareng gaduh pamahaman Iman Katolik. Injil Al kitab nu di jieun ku kardinal kudu luyu jeung nu aya di Vatikan. luyu jeung jungjungan konsili paus, jeung ajaran santo piter. nabi sakaligus paus pertama di kristen katolik.

Topic: religion
Séptémber kamari, kuring jeung kulawarga, jeung indung, bapa, adi urang jeung kuring sorangan, datang ka bioskop pikeun lalajo pilem anu judulna Miracle In Cell No 7. Ieu pilem téh nyaritakeun perjuangan jeung kanyaah budak nu ngaranna Kartika anu dilakonan. ku Graciella Abigail.sarta bapana nu boga kabutuhan husus ngaranna Dodo Rozak, nu di lakonan ku Vino G Bastian. Pilem ieu pikasediheun pisan, hiji studio meunang ningali pilem ieu. Film ieu teh adaptasi ti film korea tahun dua rebu tilu belas, loba negara nu ngadaptasi film ieu termasuk indonesia. Sanggeus nonton filn miracle in cell urang dahar heula ka kfc babarengan tos dahar karek balik ka imah. 

Topic: leisures
Ngangge jilbab janten salah sahiji kawajiban umat muslimah. Tapi, dina pelaksanaanna teu jarang jilbab teh kapangaruhan ku budaya luar. Dina Islam, jilbab teh kedah nutupan aurat, aurat didieu nyaeta ti ujung rabut dugika ujung kuku sampean, kecuali raray jeung telapak tangan. Zaman ayeuna mah seueur nu ngangge jilbab tapi teu nutupan dada jeung ngangge pakean nu ketat. Tah hal ieu teh kedah dilereskeun deui pamahaman na kana jilbab sabab sapatutna jilbab teh nutupan dada jeung nutupan lekuk tubuh. Pami ngangge keneh acuk ketat mah berarti kedah dipasihan deui pamahaman ngeunaan jilbab. Ku kituna, yuk ah urang perbaiki deui cara berjilbab urang, sasuaikeun eung ajaran Islam nu sahih.

Topic: religion
Léngkah munggaran lamun hayang jualan di Instagram, urang kedah gaduh smartphone anu tiasa dianggo pikeun muka aplikasi Instagram. Ku ngagunakeun smartphone, bakal leuwih gampang pikeun urang ngunggah poto produk. Kadua, nyieun ngaran merk anu pikaresepeun. Ngaran brand teh penting pisan dina proses jualan online di Instagram. Pilih nami merek anu saé, gampang dikenal sareng gampang diinget. Ngaran merek ieu tiasa janten nami akun Instagram urang engkéna. Lamun nyieun ngaran brand ulah teuing hésé, éta bakal hésé pikeun pamakéna pikeun manggihan akun urang sarta bakal hésé pikeun aranjeunna pikeun nginget eta. Anu katilu nyaéta ngeusian profil toko online Instagram sacara lengkep, supados calon pembeli tiasa terang identitas urang. Kaopat, nyieun poto anu unik, menarik, jeung alus. Poto anu saé tiasa narik pembeli dibandingkeun sareng poto anu kualitasna goréng. Sajaba ti éta, ku nyieun poto produk sorangan, pembeli bakal leuwih percaya kana toko online urang. Kalima, nyieun hashtag nu cocog jeung produk anu urang jual. Sangkan produk urang leuwih gampang pikeun manggihan, salawasna make hashtag dina sakabéh tulisan produk urang. Cara anu terakhir nyaéta ngabagi tulisan urang ka akun média sosial anu sanés. Anggo akun média sosial anu sanés pikeun ngamajukeun produk urang. Ku babagi ka média sosial lianna, urang bisa narik konsumén ti sagala rupa kalangan.

Topic: business
Khotbah jumah teh salah sahiji rukun ibadah jumah nu dilaksanakeun waktu dzuhur. Salaku jamaah, urang wajib hukumna ngadangukeun jeung ngaregepkeun khotbah jumah. Sabab, eusi nu ditepikeun nana mangrupa mieling urang dina hal kataqwaan jeung oge pangajak ka rang salaku jamaah supaya ningkatkeun kaimanan. Ulah nepi ka sare di masjid pas jumaahan teh, goreng pisan eta kalakuan teh. Mun khotib nuju ngalaksankeun khotbah, kedah diregepkeun sing tartil. Salian meunang elmu, oge urang bakal meunang pahala. Mun aya nu ngobrol atawa kasarean, buru-buru ku urang toel supaya ngaregepkeun deui. Ulah nepi ka ibadahna teu maksimal sabab ngobrol atawa kasarean pas jumahan. Yuk ah persiapkeun diri sing hade jang nyambut ibadah sholat jumahan teh.

Topic: religion
Seueuer pisan sambel-sambelan nu aya di Indonesia, salah sahiji na nyaeta sambel matah. Ciri khas sambel matah teh nyaeta rasa na nu seger janten cocog pisan didahar sareng kadaharan nu berlemak. Tetela nyieun sambel matah teh gampil sareng bahanna nyaeta bahan nu biasa ddianggo kur nyieun sambel biasana ngan saleresna aya bahan-bahan tambahan nu ngabentenkeun. Bahan utama na mah aya bawang beureum, cabe beureum, cabe hejo, sareng jeruk nipis nu janten ngabentenkeun sareng nyieun ieu sambel seger. Upami nyieun ieu sambel teu kudu make proses ngagoreng kusabab sambel ieu disayogikeun atah-atah ngan ditambahan ku minyak panas hungkul saeutik, kusabab eta sambel ieu namina sambel matah.

Topic: food & beverages
Tetep ngajaga silaturahmi sareng baraya komo deui di tempat ibadah sareng réréncangan tiasa dilakukeun ku nganjang atanapi nganjang ka bumina. Sanajan kitu, kudu diperhatikeun yén dina ajaran Islam aya tatakrama anu kudu dijaga nalika nganjang.
1. Jadi sopan tur nutup sungut anjeun
Sopan santun dina paripolah jeung omonganana dilakukeun pikeun ngajénan jeung ngahargaan ka nu resepsionis atawa nu boga imah. Sajaba ti éta, ieu ogé bisa nyegah urang tina lampah nu nyigeung atawa menyakiti batur.
2. Nengetan wates waktu nganjang
Salian ti nganjang dina waktu anu pas, urang ogé kudu merhatikeun wates waktu nganjang. Sabab lamun lila teuing aya nu nganjang, dipikahariwang bakal mere rasa keuheul jeung ngabeuratkeun resepsionis. Sakumaha dawuhan Nabi ﷺ:
"Ngagungkeun sémah téh tilu poé, sakumaha ngamulyakeun manéhna sapoe sapeuting jeung teu halal jalma muslim cicing di imah dulurna nepi ka nganyenyerikeun dirina." Para sahabat ngadawuh: "Ya Rasulullah, kumaha carana nganyenyeri anjeunna?" Rosululloh ﷺ ngadawuh, "Tamu teh cicing di sisi manehna bari teu boga naon-naon pikeun ngahibur tamuna". (HR Baihaqi).

Topic: religion
Mimitina mah kuring teh rek nyoba-nyoba nyieun stik tahu keur jajanan barudak. Lumayan keur nambah-nambah resiko dapur. Eeeh geningan adonana encer teuing. Mimitina mah bingung kudu dikumahakeun adonan nu kaenceran teh. Teu pati lila mikir, kuring manggih ide. Adonan nu kaenceran teh rek dijadikeun kremesan, jadi weh kremesan tahu. Alhamdulillah, poe kahiji meunang 12 bungkus. Ngan rada hanjelu alatan nu payu ukur satengahna. Atuh ukur balik modal wungkul jualan teh. Sesana didalahar ku barudak. Poe isukanna deui, meunang 20 bungkus da aya babaturan nu pesen. Alhamdulillah tina 20 bungkus, sesa 5 bungkus. Ayeuna mah sesana teu didalahar ku barudak. Alhamdulillah, sok sanajan batina teu pati gede tina jualan kremesan tahu teh, tapi ku ngeureuyeuhmah aya oge beubeunangana.

Topic: business
Tilu film nu cocok ditonton pas liburan. Nu kahiji nyaeta film Pertaruhan. Film ieu ngisahkeun sakulawarga nu eusina lalaki kabeh. Unggal individu mentingkeun kumaha carana boga duit jang kabutuhan bapakna. Alurna teu bisa ditebak, jadi rame pisan. Tuluy nu kadua nyaeta film Bumi Manusia. Film ieu diangkat tina novel Bumi Manusia karya Pramudya Ananta Toer. Kisahna nyaritakeun percintaan pribumi jeung katurunan Walanda nu kapisahkeun ku aturan panjajahan nu nguntungkeun Walanda. Nu terakhir nyaeta film hangout. Film ieu nyaritakeun sakulawarga nu keur liburan ka pulau. Tapi, makin hari kajadian aneh datang teu pararuguh. Tah alurna teh lumayan hese ditebak. Ngan sakitu film nu dibahas ayeuna, sambung deui lain waktu, nya.

Topic: leisures
Parahu kaasup salah sahiji kandaraan cai anu dipake pikeun meuntas laut, walungan, situ, jeung sajabana anu populer di kalangan wisatawan. Parahu tiasa dijieun tina rupa-rupa bahan, aya nu ti kai, awi, jeung bahan lianna. Parahu biasana gaduh hiji atanapi langkung mesin anu dianggo pikeun ngadorong parahu. Salian ti eta, parahu oge tiasa dilengkepan ku rupa-rupa pakakas navigasi saperti kompas, GPS, jeung sajabana. Parahu oge tiasa dianggo pikeun sagala rupa kaperluan, sapertos balayar, moro, jeung kemping. Aya seeur jenis parahu, aya parahu leutik anu ngan tiasa dipake ku hiji jalmi. Aya oge parahu badag anu biasana dipake ku pamayang kanggo ngala lauk.

Topic: leisures
Unggal isuk-isuk teh Bapak Andi mah sok nonton berita dina TV. Mun sakali katinggaleun berita teh sok kukulutus bari ngutruk teu pararuguh sabab asa teu update. Jeung Bapak Andi mah nonton berita teh mangrupakeun salah sahiji kawajiban unggal isuk dina ngongsong aktivitas sapopoe. Mun geus nonton berita mah asa reugreug rarasaan na teh. Hiji poe mah mati lampu isuk-isuk teh sabab aya nu konslet tina garduna. Bapak Andi buru-buru neangan tukang koran keliling jang meser koran terbaru. Berita teh wajib pisan ditonton supaya bisa apal situasi terkini tina kaayaan sosial di nagara Indonesia. Hal ieu teh geus jadi kabiasaan Bapak Andi ti basa keur ngora keneh.

Topic: technology
Keur ibu-ibu mageran siga kuring mah ngan pilihan jalma vs oven listrik, jawabanna jelas oven listrik. Upami aya pilihan oven gas, abdi resep oven gas (hanjakalna teu di pilihan, hehe). Kaunggulan sareng kalemahan oven tangkring sareng oven listrik seueur ulasan dina Google. Sagampil pondok pangalaman newbie kuring di dunya baking, hal paling krusial anu oven tangkring teu boga nyaeta setelan seuneu luhur-handap. Sababaraha kali kuring nyobian oven tangkring, kuring sok ngalaman kasusah pikeun ngahontal tingkat doneness anu dipikahoyong. Contona, nalika baking macaroni schotel, abdi biasana resep luhurna rada garing sarta coklat. Upami dipanggang nganggo oven listrik, nalika makaroni parantos asak, kuring pareumkeun seuneu anu handap teras kuring teras-terasan dipanggang ku seuneu anu luhur waé dugi ka éfék pencoklatan anu dipikahoyong. Tapi ku oven tangkring, nalika bagian luhur mimiti coklat, handap geus kaduruk.

Topic: technology
Akhlak nyaeta bentuk ngarealisasikeun akidah jeung ibadah ngaliwatan amal kasaean nu didasarkeun ka Allah SWT. Amal jadi eunteung tina budi pekerti, sarta etika muslim kana ajaran Islam nu geus dipelajarina. Ngameh mibogaan akhlak nu alus, penting pisan jang belajar elmu akhlak. Sababaraha mangpaatna nyaeta, asup ka sawarga. Ngameh bisa asup ka sawarga, umat Islam teu ngan saukur diparentahkeun jang ngalobakeun ibadah, tapi oge kudu mibogaan akhlak anu sae. Oge meunangkeun kasalametan di poe akhir, sagala nu aya di dunya ieu ngan samentara, kitu oge elmu duniawi nu salila ieu manusa diajar. Jadi salah sahiji cara jang meunangkeun kasalametan di poe akhir nyaeta ku mibogaan akhlak nu mulia.

Topic: religion
Dina masarakat agraris, peran tokoh adat kacida nonjolna dina sagala rupa aspek kahirupan, diantarana aspek sosial, ekonomi, politik jeung budaya. Dina widang sosial, tokoh adat diposisikan minangka penentu ajen-inajen kajujuran, kabeneran, kaadilan, kahadean jeung sajabana. Dina widang ekonomi, para tokoh adat leuwih loba patalina jeung pasualan kapamilikan lahan jeung ingon-ingon, oge jadi sumber informasi jeung legitimasi pikeun ngamangpaatkeun sumber daya produktif di masarakat nalika rek dimangpaatkeun. Dina widang pulitik, peran tokoh adat pohara gede pangaruhna dina ngawangun paripolah pemilu masarakat, sabab pamingpin tradisional mangrupa panutan ajen-inajen, boga peran anu kacida pentingna dina ngajak, ngadorong, ngarahkeun, jeung mutuskeun pilihan pulitik pikeun ngarojong hiji calon nu tangtu atawa partey pulitik dina Pilkada.

Topic: culture & heritage
Lebaran idul fitri poe anu terkenal sabage hari besar umat islam komo di indonesia, idul fitri di rayakeun sacara istimewa jeung gde gedean pisan nepika aya tradisi anu ngarana mudik. Tradisi mulih ka udik atawa balik ka lembur, sakabeh jelema hayang ngarayakeun lebaran jeung sakabeh dulurna di lembur matakna di belaan rek kumaha oge pokona bisa balik bae sesedekan atawa kumaha teu padulu nu penting bisa lebaran di  lembur. Idul fitri nyaeta hari kameunangan, hari dimana akhirna urang meunag ngalawan hawa napsu urang salila puasa 30 poe di bulan ramadhan, matakna di rayakeun pisan masak sagala rupa jeung make baju anyar. Dina makna idul firi ieu di hareupkeun urang balik jadi jalma kana kaayaan suci atawa leupas tina sagala dosa, kasalahan, kagorengan, jeung kagorengan sangkan aya dina kasucian atawa fitrah.

Topic: religion
Panaliti anyar ti Universitas Saskatchewan nunjukkeun yén maén kaulinan onlie gratis atanapi mayar tiasa ngajaga kaséhatan méntal hiji jalma. Salah sahiji peran kaulinan dina ngajaga kaséhatan méntal nyaéta kamampuhan pikeun ngawangun sambungan antara pamaén. Ayeuna loba kaulinan anu berbasis online, hartina pamaén bisa saling komunikasi, malah bisa oge kolaborasi. Jaringan komunikasi ogé mampuh ngabentuk jaringan kemitraan. Salian ti éta, kasuksesan pamaén kaulinan dina nyanghareupan rupa-rupa tangtangan téh bisa ngahasilkeun hormon senang sangkan awak jadi leuwih rileks. Maén kaulinan miboga éfék tenang sarta bisa ngajak hiji jalma pikeun jadi leuwih yakin yén manéhna téh bisa ngadalikeun sagala hal anu dihareupan ku manehna. Sacara umum, jalma bisa nalangsara setrés, kusabab ngarasa kurang bisa ngadalikeun kaayaan emosi anu dihareupan ku maranéhna.

Topic: slice of life
Sarapan mangrupa kagiatan anu jadi sarat utama dina ngalaksanakeun sagala kagiatan sapopoé. kaula tiasa nyaluyukeun asupan menu sarapan isuk-isuk dumasar kana pilihan anjeun nalika anjeun badé ngonsumsi supados tiasa ngalaksanakeun sagala kagiatan dugi ka siang. salah sahiji nu cocok jang sarapan nyaeta: bubur hayam, pasti kaula wawuh pikeun ngadangu sareng ningali bubur, sanés? Leres, bubur hayam mangrupikeun salah sahiji menu sarapan isuk-isuk anu cukup populer di kalangan masarakat Indonésia. Di Indonésia sorangan, aya sababaraha jinis bubur anu tiasa dipendakan dimana waé sareng tangtos anjeun tiasa nyobian di bumi sewang-sewangan. Upami anjeun bosen sareng eusian bubur hayam anu sami, kaula tiasa madupadankeun bubur jeung berkreasi  pikeun milarian solusi menu resep bubur hayam kanggo sarapan isuk-isuk nu unik tibatan nu lianna. hal eta mangrupakeun baktos ai bubur hayam mangrupa kadaharan sarapan nu cocok jang kaula.

Topic: food & beverages
Weda nyaéta kitab suci agama Hindu anu eusina kumpulan sastra kuno ti India kuno. Umat ​​Hindu percaya yén eusi Weda mangrupa kumpulan wahyu ti Brahman atawa pangawasa pangluhurna dina konsép ketuhanan Hindu. Dina awal wahyu, Weda diajarkeun ku sistem lisan atawa pangajaran ku lisan, sabab teu wawuh jeung sistem tulisan. Ku alatan éta, Weda dipercaya minangka literatur pangkolotna dina peradaban manusa nepi ka kiwari. Turunna Weda aya hubunganana sareng jaman Weda dina fase perkembangan agama Hindu. Weda diturunkeun ku Ida Sang Hyang Widhi ka Maha Sri dina jangka waktu anu pohara lila. Kecap "Veda" asalna tina akar kecap dina basa Sansekerta, nyaéta "Vid", anu hartina nyaho. Sagemblengna, Weda bisa dihartikeun minangka pangaweruh suci ti Sang Hyang Widhi Wasa.

Topic: religion
Ku jalan sapédah sahenteuna 30 menit saban poé, ogé bisa meunangkeun rupa-rupa mangpaat anu hadé pikeun kaséhatan awak. Kahiji, nyaéta ngajaga kaséhatan jantung jeung pembuluh darah. Bersepeda tiasa ngaoptimalkeun kinerja sistem kardiovaskular, nyaéta jantung sareng pembuluh darah, ku nguatkeun otot jantung sareng ningkatkeun sirkulasi getih ka sakumna awak. Kalayan kinerja sistem kardiovaskular anu saé, résiko stroke, serangan jantung sareng tekanan darah tinggi tiasa ngirangan. Kadua, nyaéta ngajaga kaséhatan otot jeung sendi. Bersepeda bisa nguatkeun otot suku, imbit, pingping, anak sapi, hips, beuteung, leungeun jeung taktak. Henteu ngan éta, sapedahan ogé alus pikeun sendi sarta geus ditémbongkeun mangpaatna pikeun jalma kalawan osteoarthritis. Katilu, ngurangan résiko diabetes jeung kanker. Salah sahiji kauntungan anu sanés tina bersepeda nyaéta ngirangan résiko ngembangkeun diabetes tipe 2. Ieu kusabab bersepeda tiasa ngajaga stabilitas produksi hormon insulin dina awak.

Topic: sports
Handgrip mangrupikeun alat leutik anu biasana dianggo pikeun ngalatih kakuatan otot sareng daya tahan dina panangan sareng panangan. Kieu kumaha cara ngagunakeun genggaman pikeun ngalatih otot panangan anjeun. Candak keupeul ku duanana leungeun anjeun sarta nempatkeun eta di tengah palem anjeun. Keupeul ramo anjeun pageuh sabudeureun cekelan. Tahan gagang leungeun pageuh tur remes ramo anjeun sacaket mungkin pikeun sababaraha detik. Sanggeus sababaraha detik, lalaunan leupaskeun cekelan dina cekelan jeung balikkeun ramo anjeun ka posisi awal. Ngulang latihan ieu saloba anjeun tiasa. Nalika nganggo keupeul, pastikeun anjeun nyepengana pageuh sareng ulah ngantepkeunana tina panangan anjeun. Anjeun oge bisa nyobaan variasi beda tina latihan handgrip.

Topic: sports
Orchid Forest Cikole nyaeta sllah sahiji wisata alam atawa destinasi anu pernah virall kamari kamari di bandung. Orchid forest cikole viral sabab pemandangana alus alus pisan jeung instagramable. Jadi na loba batur nu jauh jauh ngahajakeun datang ka orchid forest cikole keur foto. Orchid forest sabenerna wisata alam hutan pinus nu di tata sakumaha alus na jeung d tambahan ornmen ornamen neh nambahan alus na pemadangan didinya. Tiket asup ka orchid forest cikole teh cukup murah jeung emang cocok  pisan jeund di peruntukan keur kawala muda nu rek nongkrong jeung santai di orchid forest cikole ieu. Salain ti pemandangan hutan pinus aya babaraha spot foto lain anu teu eleh alusna.

Topic: leisures
Hobi Masak makanan nyaeta hobi nu paling sering di rasakeun, boh kapaksa boh emang resep awalna jadina hobi. Maak mangrupa hobi nu paling deuket di masarakat soalna unggal poe pasti di lakukeun da butuh dahar komo ibu-ibu masak teh nya ges jadi kawajban. Dina hobi masak sabenerna loba mangfaat na bisa kabatur jeung ka diri sorangan mangfaatna. Keur kabatur utamana kulawarga jalma nuhobi masak bisa nyehatkeun dina masakana soalna sagala nu di masak sorangan pasti leuwih sehat teu make pengawet ari mangfaat ka diri sorangan  hobi masak bisa di jadikeun peluang bisnis bisa ngahasilkeun. Bisnis dahareun nyaeta bisnis nu paling aman soalna kabeh jelema butuh dahar. 

Topic: leisures
Kueh cubit salah sahiji jajanan populer ti jaman baheula, nu nepi ka ayeuna aya keneh karna loba nu resepeun. kue cubit baheula teu make rasa nu macem macem, tapi jaman ayeuna kue cubit loba pilihan varian na boh tina rasa,  warna na, ukuran na, nepi ka cara ngasakan nana. Kueh cubit jaman ayeuna boga loba rasa saperti, rasa coklat, rasa pandan, rasa keju, rasa green tea, rasana ge bisa di campur msalkeu jadi rasa coklat keju. Salian ti rasa kue cubit jaman ayeuna oge bisa make toping saperti seres atawa susu kental manis. Warna na ge nyesuaikeun jeung rasa na, Ayeuna mun pesen kue cubit bisa menta kue cubitna hayang mateng atawa setengah mateng

Topic: food & beverages
Minggu siang Rendi ngiringan kajian di Masjid Al-Hikam. Salah sahiji point ceramahna teh nyaeta ngabahas kautamaan sedekah. Barangsaha nu ngalakukeun sedekah, bakal Allah lipat gandakeun rezekina. Dina ngalaksanakeun nana oge kedah dipaparinan ku rasa ikhlas jeung niatkeun kangge ibadah ka Allah SWT. Ti harita, Rendi jadi sering ngalakukeun sedekah ka warga sekelilingna nu leuwih ngabutuhkeun. Rendi yakin pisan dina balasan sedekah, salian oge rezekina dilipat gandakeun, oge kenging doa nu harade ti jalma nu nampana. Rendi janten leuwih sumanget ngajalankeun amalan ieu, sabab sacara teu langsung nimbulkeun kabagjaan jeung Rendi pribadi. Janten ieu sedekah teh dijadikeun hobi nu tara kaliwat ku Rendi.

Topic: religion
Seeur jalmi nu sok ngadahar gehu tapi teu apal singkatan nana. Gehu aslina singkatan ti "goreng tahu" ku sabab bahan ngadamelna ti tahu. Cara ngadamel tahu teu pati sesah. Cekap siapkeun tahu, toge sareng tarigu. Kahiji lebetkeun toge ka jero tahu. Tahu anu dipake biasana tahu coklat sanes tahu koneng. Upami tos seep toge na, tos diasupkeun sadayana ka tahu urang siapkeun adonan baseuhna. Tinggal campurkeun tarigu jeung uyah teras ditambihan cai nepikeun janten adonan. Terakhir balurkeun tahu ka adonan baseuh teras digoreng di minyak panas. Tong hilap dibulak-balik supados teu gosong. Jaman ayeuna aya inovasi gehu anu kasohor nyaeta gehu pedas jeletot anu rasana leuwih lada jeung gurih, biasana eusian nana make engkol anu tos ditumis make bungbu.

Topic: food & beverages
Ibadah jadi inti ajaran Islam nu sifatna lahiriah jeung mangrupakeun wujud tina akidah hamba Allah SWT. Dua-duana silih ngalengkepan, sabab iman aya dina jiwa oge roh jelema, sedengkeun ibadah dina fisikna. Jang meunangkeun mangpaat ibadah kudu dumasar kana niat jeung sumanget nu soson-soson, ngarti kana prinsip-prinsipna, jeung tujuan-tujuanna. Mangpaat paling utama dina ngalakukeun ibadah nyaeta meunangkeun ridhona Allah. Sabab euweuh nu leuwih berharga salian ti meunangkeun ridho Allah SWT. Karidhoan Allah ka sagala amal ibadah nu dilakukeun manusa jadi tujuan sakaligus jeung panto utama dibukana nikmat, rezeki, jeung rohmat Allah. Ibadah kudu nganterkeun jelema anu migawena sangkan mibogaan akhlak nu luhur jeung mulia ka sasama makhluk Allah.

Topic: religion
Ulah sok kadahar rayuan-rayuan pikeun bisnis online tur urang asup teu make persiapan nanaon. Hayu urang pikanyaho heula tantangan-tantangan upami bisnis sacara online teh. Anjeun kedah bersaing sareng rebuan usaha online anu sami ti sakumna Indonesia. Ku alatan eta anjeun kedah gaduh keunikan atanapi langkung seueur titik jual pikeun meunang kompetisi dina bisnis online. Dina bisnis online, anjeun sareng konsumen anjeun oge rentan pisan diserang ku kajahatan online atanapi kajahatan cyber. Mimitian ti ngabocorkeun data pamake di pasar, scammers posing salaku pembeli, nepi ka situs web toko online nu geus diacak-acak kalawan hackers. Dunya internet ngembang pesat pisan. Pangaruhna nyaeta, upami anjeun henteu enggal-enggal sareng pangaweruh bisnis online énggal, anjeun bakal ditinggalkeun ku pesaing anjeun.

Topic: business
Sateuacan jualan online, aya sababaraha hal anu kedah dilakukeun supados bisnis urang sukses. Anu kahiji nyaeta urang kedah mutuskeun heula barang naon anu bakal urang ical. Urang tiasa ngical barang sapertos kabutuhan sapopoe atau oge tiasa nawiskeun jasa sapertos pang ngadamelkeun gambar. Pastikeun yen barang jeung jasa anu urang ical teh sasuai jeung kahoyong jeung kasresep urang. Ulan ngical barang anu urang teu resep. Kumaha carana urang ngical barang anu urang sorangan oge teu daek meser, pasti urang bakal hese masarkeunna lantaran moal percaya diri. Lamun urang resep kana barang urang sorangan, urang oge pasti bakal mineng masarkeun ka batur jeung ngabibita batur supados meser barang anu urang ical. 

Topic: business